Kalsnava (stacija)

Kalsnava ir dzelzceļa pieturas punkts līnijā Pļaviņas—Gulbene. Tas atrodas Madonas novada Kalsnavas pagastā apmēram 3 km no Veckalsnavas ciema. Kalsnavā pietur maršruta Rīga—Madona dīzeļvilcieni, kā arī daži (ne visi) maršruta Rīga—Gulbene dīzeļvilcieni. 

No 2021. gada 1. jūnija pasažieru satiksme caur Kalsnavu līdz Madonai tiek nodrošināta katru dienu, bet līdz Gulbenei — piektdienās un svētdienās. Uz Rīgu vilciens kursē katru dienu.

Vēsture 
Stacija sākumā dēvēta par Veckalsnavu (izbūvēta reizē ar dzelzceļa līniju Pļaviņas—Valka). Par Kalsnavu pārdēvēta 1929. gadā. Mūsdienās tas ir dzelzceļa pieturas punkts.

Kopš 2015. gada 2. februāra dīzeļvilciens Rīga—Madona kursēja tikai 2 reizes nedēļā — piektdienas un svētdienas vakaros, bet atpakaļ no Madonas uz Rīgu sestdienas un pirmdienas agrajos rītos.

Kopš 2019. gada 8. jūnija Madonas virzienā caur Kalsnavu bija izmainīts kustības saraksts — uz Madonu piektdienu vakaros, atpakaļ uz Rīgu sestdienu rītos, bet svētdienās reiss turp un atpakaļ.

Atsauces

Ārējās saites 

 Kalsnavas pieturas fotogrāfijas 

Dzelzceļa stacijas Latvijā
Kalsnavas pagasts
Dzelzceļa līnijas Pļaviņas—Gulbene stacijas un pieturas punkti